Diari Oficial de la Generalitat Valenciana


Sumari del DOGV 180, del 23-07-1984 (1984/803228)

ORDRE d'11 de juny de 1984, de la Conselleria de Cultura, Educació i Ciència, per la qual es regula el règim de subvencions a centres privats de Formació Professional de primer grau durant el curs 1984/85.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   180

Data del DOGV
:   23-07-1984

Secció del DOGV
:   ALTRES DISPOSICIONS

Número del document
:   1984/803228


Data del document
:   11-06-1984

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre d'11 de juny de 1984, de la Conselleria de Cultura, Educació i Ciència, per la qual es regula el règim de subvencions a centres privats de formació professional de primer grau, durant el curs 1984/85.  
L'actual sistema de subvencions als Centres de Formació Professional s'ha revelat com a poc idoni per assolir les finalitats assignades a la política de subvencions orientades a aconseguir la gratuïtat de l'ensenyament en els nivells obligatoris, assegurant alhora un correcte ús dels fons públics i l'atenció prioritària als sectors més desafavorits.   
D'altra banda, és òbvia la conveniència d'unificar el tractament i règim de subvencions en els nivells obligatoris de l'ensenyament, canviant l'actual sistema de subvencions per alumne, vigent per a la Formació Professional des de febrer de 1976, per un altre basat en la determinació d'un mòdul econòmic per unitat escolar, tot distingint-hi les quantitats corresponents a salaris del personal docent del Centre, incloses les càrregues socials i les d'altres despeses, de forma anàloga a com ja es fa en Educació General Bàsica.   
Finalment, sembla lògic concedir prioritat en l'obtenció d'ajudes públiques en aquells nous Centres privats que pretenen impartir ensenyaments corresponents a branques professional de caràcter industrial o agraris sobre aquells altres que desitgen crear llocs escolars en branques professionals saturades o amb escasses, per no dir nul·les, possibilitats d'obtenció d'ocupació.   
En atenció d'aquests motius, i d'acord amb les competències transferides en matèria d'educació, pel Reial Decret 2093/83, de 28 de juliol,   
ORDENE:   
1. Normes Generals  
1.1. Fins el 30 de setembre de 1984, continuarà vigent el sistema de subvencions per alumnes per a tots els Centres de Formació Professional de Primer Grau que hagen estat beneficiaris de les subvencions esmentades en el curs 1983/84.   
1.2. A partir de l'1 d'octubre de 1984 s'aplicarà el sistema de subvencions per unitat escolar.   
La Conselleria de Cultura, Educació i Ciència podrà concedir subvencions per a la Formació Professional de Primer Grau, d'acord amb els principis generals següents:   
a) Els Centres i les Seccions beneficiaris de la subvenció hauran d'impartir els ensenyaments complets de Formació Professional de Primer Grau i estar integrats, almenys, per tres unitats escolars.   
b) Se subvencionaran noves unitats de Centres ja subvencionats, si hi concorren els requisits següents:   
-que les noves unitats hagen estat degudament autoritzades.   
-que atenguen necessitats reals d'escolarització.   
Prioritàriament se subvencionaran noves unitats quan es tracte d'impartir els ensenyaments de les branques professional de caràcter industrial o agrari.   
c) Entre els Centres que sol·liciten subvenció per primera vegada, dins de les limitacions de recursos disposables, seran considerats prioritàriament els que impartesquen ensenyaments de les branques professionals de caràcter industrial o agrari.   
d) El centre subvencionat abonarà al professorat els quinze pagaments previstos en el Conveni Col·lectiu vigent, i haurà de reintegrar la part de subvenció no abonada per aquest concepte.   
e) El 50% del professorat del Centre serà titular, l'altre 50 % estarà format per professors agregats o adjunts.   
f) El promedi de professors per unitat no podrà ser inferior a 1.38.   
1.3. Tots els Centres i les Seccions de Formació Professional de Primer Grau, que sol·liciten subvenció, hauran de:   
a) Estar degudament autoritzats, d'acord amb el Decret 1855/74, de 7 de juny, sobre Règim Jurídic d'Autorització de Centres Escolars Privats, tenint en compte que, segons la norma citada, només l'autorització definitiva faculta un Centre per al funcionament, el qual haurà de cenyir-se estrictament als termes de l'autorització esmentada, especialment quant al nombre d'unitats escolars del Centre, que haurà de coincidir amb el nombre d'unitats autoritzades.   
b) Tenir una relació mínima professor-alumnes d'1/35, o d'1/30, segons es tracte de municipis de més o menys de 25.000 habitants, respectivament. La relació mínima que s'estableix fa referència a les classes pràctiques; la relació màxima haurà de ser 1/25.   
c) Impartir els ensenyaments en jornada de matí i vesprada.   
Excepcionalment, en casos de necessària i urgent escolarització, degudament justificada, podran ser admeses peticions de Centres o Seccions que no complesquen algun dels requisits establerts en els apartats b) i c) d'aquest punt en l'apartat 1.2 a).   
2. Peticions: forma, lloc i termini.   
2.1. Les sol·licituds de les subvencions objecte d'aquesta Ordre s?efectuaran necessàriament en els models d'instàncies i amb els formularis normalitzats que seran a disposició dels Centres interessats en els Serveis Territorials de la Conselleria de Cultura, Educació i Ciència.   
2.2. Les instàncies i els formularis, degudament formalitzats, serán presentats en els Serveis Territorials de la Conselleria de Cultura, Educació i Ciència durant el mes d'octubre d'aquest any.   
3. Tramitació de les propostes  
3.1. Les propostes de subvenció en funció de les prioritats i segons els criteris establerts en aquesta Ordre, serán formulades pels Serveis Territorials, amb informe previ de les Coordinacions de Formació Professional corresponents i verificació de les dades que figuren en les instàncies i els documents formalitzats presentats pels Centres.   
3.2. En cada Servei Territorial hi haurà una Comissió Provincial de subvencions que, d'acord amb els criteris i les prioritats, i sobre la base dels informes a què fa referència el paràgraf anterior, realitzarà la selecció de Centres a subvencionar en l'àmbit territorial corresponent.   
Aquesta selecció serà remesa per les Comissions Provincials als respectius Serveis Territorials dins dels quinze dies següents a l'acabament del termini de presentació de sol·licituds.   
3.3. En un termini no superior a set dies, els Serveis Territorials enviaran les propostes a la Direcció General d'Ensenyaments Mitjans per a la resolució definitiva.   
3.4. La Direcció General d'Ensenyaments Mitjans estudiarà les propostes rebudes, i resoldrà, amb la consideració prèvia del nombre d'alumnes, necessitats d'escolarització de cada província i totes les circumstàncies que hi escaiguen, a fi d'aconseguir una equitativa distribució dels recursos disposables.   
La resolució de la Direcció General d'Ensenyaments Mitjans determinarà els Centres o Seccions i unitats finançats i fixarà la data d'efectivitat de les subvencions concedides, i, segons la legislació vigent, hom podrà interposar-hi els recursos que s'escaiguen.   
4. Comunicació i publicitat de la concessió de la subvenció   
4.1. La comunicació relativa a la subvenció es farà d'acord amb el model que establesca la Direcció General d'Ensenyament Mitjans.   
4.2. Els Serveis Territorials comunicaran la resolució recaiguda a tots els Centres i Seccions de la seua competència que haguessen sol·licitat la subvenció i disposaran la publicació en la premsa local de la relació de Centres subvencionats, perquè en prenguen coneixement.   
4.3. Els Centres hauran de comunicar la resolució a tots els professors i pares dels alumnes. La Resolució haurà de ser exposada permanentment de forma visible al Centre. El compliment d'aquest requisit haurà de ser comunicat per la Direcció General del Centre mitjançant escrit dirigit al Cap del Servei corresponent, signat per la totalitat dels membres de la Comissió a què fa referència la norma 10.1 d'aquesta Ordre.   
5. Criteris de Selecció per a la concessió de les subvencions.   
5.1. Les propostes per a la concessió de subvencions, que realitzen les Comissions Provincials, hauran d'atendre els criteris de prioritat que s'assenyalen en el punt 1.2 d'aquesta Ordre. Alhora hauran de tindre en compte:   
-Que els Centres satisfacen necessitats reals d?escolarització.   
-Nivell sòcio-econòmic de les famílies.   
-Preus percebuts per tots els conceptes.   
-Forma en què se selecciona l'alumnat que haurà de coincidir amb l'establerta per als Centres Públics. En aquests efectes, es consideraran preferentment aquells Centres o Seccions que escolaritzen amb caràcter exclussiu l'alumnat d'una zona.   
5.2. Els informes de les Coordinacions a què fa referència la norma 3.1. d'aquesta Ordre hauran de cenyir-se no sols a les prioritats i els criteris assenyalats, sinó també a les exigències d'assegurar una òptima coordinació de les xarxes de Centres que permeten l'escolarització adequada i possibiliten la impartició de l'ensenyament gratuït.   
6. Comissió Provincial de Subvencions.   
6.1. Les Comissions Provincials de Subvencions seran presidides pel Cap del Servei Territorial de la Conselleria de Cultura, Educació i Ciència respectiu i integrades pels vocals següents:   
-El Coordinador en Cap de Formació Professional, o persona del seu Servei en qui delegue.   
-L'Administrador de Serveis del Servei Territorial.   
-Un representant de l'Ajuntament de la capital i un altre per cada un dels Ajuntaments de les localitats de població superior a 50.000 habitants.   
-Dos representants dels titulars dels Centres privats, la designació dels quals s?efectuarà per les organitzacions patronals de l'ensenyament més representatives en l'àmbit provincial. De no produir-s'hi acord, la designació recaurà, necessàriament, en els titulars dels Centres de major i menor nombre d'alumnes de la província.   
-Dos representants del professorat dels Centres Privats, designats un per cada una de les organitzacions sindicals o professionals de l'ensenyament privat i de major representativitat a la província.   
-Dos representants dels pares d'alumnes, elegits per les federacions provincials d'associacions de pares d'alumnes. Si no hi hagués acord o no hi hagués federacions constituïdes legalment, seran representants els pares elegits pels Centres amb major nombre d'alumnes, exclosos els qui hagen estat designats vocals en representació dels titulars dels Centres.   
6.2. Les Comissions Provincials seran competents per proposar la prorroga, concessió o retirada de subvencions; informar els expedients relatius a increment o minva d'unitats de Centres subvencionats i, en general, col laborar amb els Serveis Territorials en una correcta distribució i aplicació dels fons destinats per aconseguir una efectiva gratuïta d'ensenyament.   
Es reuniran, almenys, una vegada al trimestre i, necessàriament, en els mesos corresponents al principi i final del curs escolar, i quan, a judici del president, hi haja assumptes que en justifiquen la convocatòria.   
7. Mòduls de subvenció  
7.1. De l'1 de gener al 30 de setembre de 1984, les unitats de subvenció per alumne seran les següents:   
-Branques Industrials i Agràries ?. 73.370 pessetes.  
-Branques del sector Serveis ??. 68.487 pessetes.  
7.2. Els Centres de Formació Professional de Primer Grau subvencionats durant el curs 1984/85 percebran el següent mòdul:  
-2.420.898 pessetes per unitat escolar de les Branques Industrials i Agràries.   
-2.350.898 pessetes per unitat escolar de les Branques del Sector Serveis.   
7.3. Aquestes quantitats es desglossen de la forma següent:   
-Despeses de personal docent: 85 per cent del mòdul.   
-Altres despeses de funcionament (inclòs personal no docent) per a totes les branques: 15 per cent del mòdul).   
Les quantitats assenyalades com a despeses de personal docent han estat calculades incrementant en un 9 % el sou del professorat, aprovat en el Conveni Col·lectiu (BOE de 4 de juny de 1983). Té caràcter indicatiu i màxim. En el moment oportú seran lliurades als Centres les que corresponguen en funció del Conveni que se subscriga.   
L?Administració no assumirà el pagament de quantitats que es puguen determinar en Conveni i que resulten superiors a les considerades en aquesta Ordre.   
7.4. La quantitat de subvenció, concedida en concepte de despeses de personal docent s'haurà d'aplicar, necessàriament al pagament de Salaris i de la Seguretat Social del professorat de Formació Professional.   
Hauran de reintegrar-se a la Conselleria de Cultura, Educació i Ciència les quantitats sobreres pel concepte de despeses de personal docent, les quals no podran ser justificades amb altres despeses de funcionament.   
8. Obligacions dels Centres Subvencionats.   
8.1. Seran obligacions mínimes dels Centres sostinguts amb fons públics:   
a) La publicació de la condició de Centre Subvencionat, per la qual cosa hauran de col·locar, prop de l'entrada principal i de forma que siga perfectament i fàcilment visible, un rètol o cartell que n'indique la condició.   
b) La col·laboració amb els Serveis Territorials en tot allò relacionat amb l'escolarització a la zona en què estiguen ubicats.   
c) El compliment de les disposicions legals que es dicten en matèria de gratuïtat, gestió dels fons públics destinats a la subvenció, cobrament de quotes a les famílies i admissió dels alumnes   
d) En general, col·laborar amb l'Administració Pública per assolir l'objectiu de gratuïtat i integració social que la subvenció persegueix.   
8.2. Segons l'article 15 del decret 1855/4, de 7 de juny, l?incompliment de les condicions imposades pot originar la revocació de l'autorització, amb subjecció al procediment establert en els articles 16 i següents del Decret esmentat.   
Sense perjudici del que disposa el Decret citat, els Caps dels Serveis Territorials que tinguen coneixement, bé per denúncia o per qualsevol altre mitjà, de possibles irregularitats comeses per algun Centre amb relació al contingut d'aquesta convocatòria, hauran de:   
1.r Notificar-les al Centre, tot donant-li un termini d'un mes per a la possible subsanació o presentació de les al·legacions que hi considere adients.   
2.n Si quedàs provat a bastament que el Centre ho incomplit les normes i no hagués subsanat la irregularitat dins del termini assenyalat en l'apartat anterior, proposaran, oïda la Comissió Provincial de Subvencions, a la Direcció General d'Ensenyaments Mitjans la no concessió de subvencions per a la resta dels trimestres del curs o per a cursos posteriors.   
9. Quotes dels alumnes.   
9.1. Ensenyament reglat.   
Fins que no siga regulat, en forma definitiva, el règim de Centres finançats públicament, continuaran aplicants'hi les normes establertes en l'OM de 20 de desembre de 1979 (BOE del 23 de gener següent), en virtut de les quals els Centres de Formació Professional de Primer Grau subvencionats no podran cobrar quantitats superiors a 425 pessetes alumne/mes.   
9.2. Activitats complementàries.   
Per a la percepció de quantitats per activitats complementàries, caldrà l'aprovació prèvia dels Serveis Territorials amb informe de les corresponents Coordinacions Provincials de Formació professional i hauran de ser voluntàriament acceptades i efectivament prestades. En tot cas no podran superar mai la quota de 1.100 pessetes /mes.   
Aquestes activitats s'impartiran necessàriament fora de l'horari escolar i sobre matèries que no estiguen previstes amb caràcter preceptiu en els plans d'ensenyament.   
9.3. Serveis complementaris i altres prestacions.   
Estaran subjectes als mateixos requisits d'autorizacions, voluntarietat i efectivitat assenyalats per a les activitats complementàries.   
Per aquests serveis (transports, menjador, residència) i prestacions (gabinet psicopedagògic, reconeixements mèdics, etc.) només se'n podrà repercutir el cost efectiu i en cap de cas poden constituir font indirecta de finançament del Centre.   
9.4. En els rebuts no podrà figurar cap altre concepte repercutible en les famílies, tret del de reserva de places per al curs següent, que no podrà excedir de l'import d'un mes de quota d'ensenyaments reglats autoritzats i que serà reintegrat al llarg del primer trimestre del curs escolar.   
10. Control de les subvencions.   
10.1. Comissió de Centre  
Als Centres amb unitats subvencionades, s'hi constituirà una Comissió de Control de les Subvencions, que estarà presidida pel Coordinador de la província on radique el Centre o persona en qui delegue, i integrada pels Vocals següents:   
-El titular del Centre o representant que designe.   
-El Director o qui n'exercesca les funcions.   
-Dos representants del professorat, elegits en votació secreta i el més jove hi farà de secretari.   
-Dos representants dels pares d'alumnes elegits entre aquests, en votació secreta, i en reunió celebrada en aquest afecte, mitjançant convocatòria del Director.   
1 0.2. Funcions.   
Seran competència de les Comissions de Centre, les següents:   
-Vetlar per l'adequada utilització de les subvencions rebudes pel Centre.   
-Examinar la justificació que, de les quantitats rebudes en concepte de subvenció, haja de presentar el Centre.   
-Controlar el compliment exacte pel Centre de les disposicions dictades en matèria de percepcions econòmiques de les famílies.   
10.3. Reunions.   
Les Comissions de Centre es reuniran trimestralment i sempre que, amb causa justificada, ho sol·liciten almenys tres dels components.   
De les sessions, se'n prendrà acta corresponent, de la qual, en cas d'haver-hi incidències, se'n lliurarà còpia al Cap del Servei Territorial en qualitat de President de la Comissió Provincial de Subvencions.   
11. Pagament de les Subvencions.   
La subvenció serà abonada durant el transcurs de cada trimestre i, per al pagament, serà condició prèvia l'informe emés en aquests efectes en cada trimestre per les Coordinacions corresponents, sobre el correcte compliment per part del Centre de tots els requisits exigits per a la concessió de la subvenció.   
12. Rendició de comptes.   
Aquells Centres que, en el curs 1983/84, reberen subvenció, hauran d'acompanyar inexcusablement, amb l'expedient de sol·licitud, el compte justificatiu de la inversió donada a la subvenció rebuda pel curs esmentat, acompanyant copies de tots els justificants de despeses de cada concepte i, molt especialment, les nòmines del personal a què corresponga la subvenció i les liquidacions de Seguretat Social i el personal esmentat haja originat a la Tresoreria General de la Seguretat Social.   
DISPOSICIONS FINALS  
Primera  
Els Serveis Territorials adoptaran les mesures oportunes a fi que les Comissions Provincials puguen constituir-se dins de la primera setmana següent a la finalització del termini concedit per a la presentació de sol·licituds en la convocatòria regulada per aquesta Ordre.   
Alhora tindran cura que els Centres constituesquen les Comissions a què fa referència l'apartat 10.1 d'aquesta Ordre i els comuniquen la composició abans que finalitze el mes d'octubre del curs 1984/85.   
Segona  
El Director General d'Ensenyaments Mitjans queda autoritzat per dictar Instruccions que interpreten i despleguen aquesta Ordre.   
Tercera  
Queda derogada l'Ordre de la Conselleria de 4 d'octubre de 1983 (DOGV de 20 d'octubre de 1983) per la qual es regulava el règim de subvencions a la FP per al curs 83/84.   
Quarta  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 11 de juny de 1984.   
El Conseller de Cultura, Educació i Ciència,  
CEBRIA CISCAR I CASABAN